REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-3180/17

2. oktobar 2017. godine

B e o g r a d

NARODNA SKUPŠTINA REPUBLIKE SRBIJE

Odbor za prvosuđe, državnu upravu i lokalnu samoupravu, na 25. sednici održanoj 2. novembra 2017. godine, razmatrao je Predlog odluke o izboru predsednika sudova, koji je podneo Visoki savet sudstva (broj 119-3180/17, od 30. oktobra 2017. godine).

Sednici Odbora je, kao predstavnik predlagača, prisustvovala Branislava Goravica, izborni član Saveta iz reda sudija, zamenik predsednika Visokog saveta sudstva.

Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Visoki savet sudstva podneo Predlog odluke o izboru predsednika za Privredni apelacioni sud, Privredni sud u Beogradu, Viši sud u Prokuplju, Drugi osnovni sud u Beogradu, Osnovni sud u Kruševcu i Osnovni sud u Surdulici, kao ovlašćeni predlagač, u skladu sa članom 71. stav 1. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru predsednika za Privredni apelacioni sud, Privredni sud u Beogradu, Viši sud u Prokuplju, Drugi osnovni sud u Beogradu, Osnovni sud u Kruševcu i Osnovni sud u Surdulici.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović

REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-3179/17

2. novembar 2017. godine

B e o g r a d

NARODNA SKUPŠTINA REPUBLIKE SRBIJE

Odbor za prvosuđe, državnu upravu i lokalnu samoupravu je, na 25. sednici održanoj 2. novembra 2017. godine, razmatrao Predlog odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3179/17 od 30. oktobra 2017. godine).

Sednici Odbora je, kao predstavnik predlagača, prisustvovala Branislava Goravica, izborni član Saveta iz reda sudija, zamenik predsednika Visokog saveta sudstva.

Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 51. stav 1. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Privredni sud u Beogradu, Privredni sud u Zrenjaninu, Privredni sud u Leskovcu i Privredni sud u Kragujevcu.

Za izvestioca Odbora na sednici Narodne skupštine određen je Petar Petrović, predsednik Odbora.

PREDSEDNIK

Petar Petrović